text: Fund af narko og våben: To mænd sigtet
  28 november 2014 kl. 10.02
  To mænd bliver fredag fremstillet i grundlovsforhør, efter politiet torsdag fandt narko og våben på en adresse i Fredericia.
  Politiet i Fredericia har torsdag anholdt to mænd, der bliver fremstillet ved Retten i Kolding fredag formiddag, hvor politiet vil anmode om lukkede døre af hensyn til den videre efterforskning. Det skriver Fredericia Avisen.
  Anholdelsen af de to mænd sker efter, at der er blevet fundet narko og våben på en adresse i Fredericia. Politiet har ikke flere kommentarer, så det er sparsom med yderligere oplysninger.
  - Af hensyn til efterforskningen samt anmodningen om lukkede døre i grundlovsforhøret, kan jeg ikke komme med flere oplysninger. Kun at de to mænd blev anholdt torsdag efter fund af våben og narko i Fredericia, oplyser politikommissær Uffe Villumsen fra lokalpolitiet i Fredericia til Fredericia Avisen.
  